Tõnis Kanger

Tõnis Kanger (sündinud 6. mail 1959) on Eesti keemik.

Haridus
Ta lõpetas Tallinna 2. Keskkooli 1977. aastal; Tartu Riikliku Ülikooli füüsika-keemia teaduskonna orgaanilise keemia erialal 1982. aastal. 1990. aastal kaitses keemiakandidaadi väitekirja prostaglandiinide vaheühendite sünteesi alal.

Täiendusõpe
1988. aastal stažeeris Orgaanilise Keemia Instituudis Varssavis; 1993. aastal oli järeldoktorant P. M. Curie Ülikoolis Pariisis.

Töökäik
Teaduste Akadeemia Keemia Instituudis nooremteadur 1982–1990; vanemteadur 1990–1998

TTÜs 1998–...: TTÜ keemiainstituudi dotsent 1998–2006; keemiainstituudi orgaanilise keemia õppetooli professor 2006–2016; matemaatika-loodusteaduskonna dekaan 2010–2016; loodusteaduskonna dekaan 2017–...; keemia ja biotehnoloogia instituudi professor 2017–...

Teadustegevus
Teadustöö põhisuunad on asümmeetriline süntees, uued katalüütilised reaktsioonid, organokatalüüs, kiraalsete diamiinide süntees.

Tõnis Kangeri uurimisgrupi eesmärk on tähelepanuväärne – teostada vajalike ühendite stereoselektiivne süntees ühenõu protsessina alustades lihtsalt kättesaadavatest ainetest. Põhiline eesmärk on saada farmaatsias vajalikke (vahe)produkte. Selleks uuritakse organokatalüütilisi, metallkatalüütilisi ja mitmekomponentseid reaktsioone. Organokatalüüsi jaoks on sünteesitud mitmeid enantiomeerselt puhtaid tsüklilisi (di)amiine.

Teaduskorralduslik tegevus
TTÜ keemiainstituudi nõukogu liige 2008−2012; ETF eksperdikomisjoni liige 2008−2010; TTÜ valitsuse liige 2010−2016; Eesti esindaja valdkondlikus COST komitees (CM0905) 2010−2014; TTÜ matemaatika-loodusteaduskonna dekaan 2010−2017; Riikliku programmi „Eestikeelsed kõrgkooliõpikud 2013–2017“ keemia- ja molekulaarbioloogia valdkonna ekspertkomisjoni esimees 2013−2017; Prantsuse Teadusagentuuri (ANR) ekspert 2013−2015; TTÜ Küberneetika Instituudi nõukogu liige 2013−2016; Eesti Keemia Seltsi liige 2008−...; TTÜ matemaatika-loodusteaduskonna nõukogu liige 2008−...; TTÜ nõukogu liige 2010−...; konverentsi "Balticum Organicum Syntheticum (BOS)" organiseerimiskomitee liige 2012−...; riigi teaduspreemiate komisjoni liige 2016−...

Valik publikatsioone
Maksim Ošeka, Artur Noole, Sergei Žari, Mario Öeren, Margus Lopp, Tõnis Kanger. (2014). Asymmetric Diastereoselective Synthesis of Spirocyclopropane Derivatives of Oxindole. European Journal of Organic Chemistry, 2014(17), 3599 – 3606
Sergei Žari, Marina Kudrjashova, Tõnis Pehk, Margus Lopp, Tõnis Kanger. (2014). Remote Activation of the Nucleophilicity of Isatin. Organic Letters, 16(6), 1740 – 1743
Artur Noole, Kaja Ilmarinen, Ivar Järving, Margus Lopp, Tõnis Kanger. Asymmetric Synthesis of Congested Spiro-cyclopentaneoxindoles via an Organocatalytic Cascade Reaction. J. Org. Chem., 2013, 78, 8117–8122.
Reitel, Kärt; Lippur, Kristin; Järving, Ivar; Kudrjašova, Marina; Lopp, Margus; Kanger, Tõnis:Asymmetric Aminocatalytic Michael Addition of Cyclopropane-Containing Aldehydes to Nitroalkenes. Synthesis, 2013, 2679- 2683.
Artur Noole, Maksim Ošeka, Tõnis Pehk, Mario Öeren, Ivar Järving, Mark R. J. Elsegood, Andrei V. Malkov, Margus Lopp, Tõnis Kanger. 3-Chlorooxindoles: Versatile Starting Materials for Asymmetric Organocatalytic Synthesis of Spirooxindoles. Adv. Synth. Catal. 2013, 355, 829 – 835.
Kerti Ausmees, Kadri Kriis, Tõnis Pehk, Franz Werner, Ivar Järving, Margus Lopp, Tõnis Kanger. Diastereoselective Multicomponent Cascade Reaction Leading to [3.2.0]-Heterobicyclic Compounds. J. Org. Chem. 2012, 77, 10680−10687.

2014. aastal valmis Tõnis Kangeri eestvedamisel ja osalusel tänapäevase kõrgkooliõpiku (Francis A. Carey ja Robert M. Giuliano, Orgaaniline keemia, Tallinna Raamatutrükikoda 2014, 1273 lk) eestikeelne tõlge.

Tunnustus 
2004 – Eesti Vabariigi teaduspreemia asümmeetrilise sünteesi uute meetodite eest (kollektiivi liikmena)
2015 – Valgetähe IV klassi teenetemärk
2016 – Eesti Vabariigi teaduspreemia keemia ja molekulaarbioloogia valdkonnas teadustöö "Asümmeetrilised organokatalüütilised ja kaskaadreaktsioonid" eest

Viited

Välislingid
  
Organokatalüüsi rakendusest
TTÜ keemiainstituudi ajalugu

Eesti keemikud
Tallinna Tehnikaülikooli professorid
Valgetähe IV klassi teenetemärgi kavalerid
Sündinud 1959